**DOKUMENTACIJA O NABAVI**

|  |
| --- |
| **Usluga vrednovanja OPPIR na razini Prioriteta Unije 4** |

**Poziv za dostavu ponuda**

 Zagreb, ožujak 2021.

SADRŽAJ

1. Podaci o Naručitelju
2. Podaci o osobi zaduženoj za komunikaciju s ponuditeljima
3. Evidencijski broj nabave
4. Postupak jednostavne nabave
5. Procijenjena vrijednost nabave
6. Vrsta ugovora o javnoj nabavi
7. Opis predmeta nabave
8. Mjesto isporuke predmeta nabave
9. Rok isporuke
10. Osnove za isključenje gospodarskog subjekta
11. Uvjeti sposobnosti
12. Oslanjanje na sposobnosti drugih subjekata
13. Sadržaj i način izrade ponude
14. Način određivanja cijene ponude
15. Valuta ponude
16. Kriterij za odabir ponude
17. Jezik i pismo ponude
18. Rok valjanosti ponude
19. Tajnost podataka
20. Rok, način i uvjeti plaćanja
21. Vrsta, sredstvo i uvjeti jamstva
22. Način, datum, vrijeme i mjesto dostave ponuda i jamstva za ozbiljnost ponude
23. Otvaranje ponuda
24. Odabir ponuditelja

PRILOG I - Ponudbeni list

PRILOG II – Troškovnik

 PRILOG III – Projektni zadatak

 PRILOG IV – Kriterij za odabir ponude

PRILOG V – Popis projekata/ugovora ključnog stručnjaka

PRILOG VI - Izjava o nekažnjavanju

1. Podaci o naručitelju:

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10 000 Zagreb

URL: https://poljoprivreda.gov.hr/

1. Podaci o osobi zaduženoj za komunikaciju s ponuditeljima:

Kontakt osoba: Ivica Sučec, Adrijan Humaan,

Telefon: 01/6443 872, 01/6106-860,

e-mail: adrijan.humaan@mps.hr; ivica.sucec@mps.hr

1. Evidencijski broj nabave: 240/2021/JN
2. Postupak jednostavne nabave: poziv za dostavu ponuda putem objave na službenoj web stranici naručitelja sukladno Pravilniku o postupku provođenja jednostavne nabave Ministarstva poljoprivrede, KLASA: 011-01/19-01/01, UR.BROJ: 525-06/1614-19-1 od 02.01.2019.

1. Procijenjena vrijednost nabave: 190.000,00 kn bez PDV-a.
2. Vrsta ugovora o javnoj nabavi

Predviđa se sklapanje ugovora za nabavu usluge vrednovanja OPPIR na razini Prioriteta Unije 4.

1. Opis predmeta nabave

Predmet nabave je usluga usluge vrednovanja OPPIR na razini Prioriteta Unije 4, sukladno Projektnom zadatku (Prilog III), a koji je sastvani dio ove dokumentacije.

Usluga će se izvršavati kroz tri ključne faze, s sukladno detaljnom opisu iz Projektnog zadatka:

* Faza 1 – Početna faza
	+ Završava Uvodnim izvješćem, uključujući izradu pitanja za vrednovanje i metodologiju koja će se primjenjivati za odgovaranje na pitanja
* Faza 2 – Analitičko-istraživačka faza
	+ Završava Privremenim izvješćem, uključujući prve rezultate istraživanja
* Faza 3 – Završna faza
	+ Završava Izvješćem o vrednovanju na razini Prioriteta unije 4 OPPiR-a.

Oznaka i naziv iz Jedinstvenog rječnika javne nabave - CPV-a: 71241000-9 Studije izvodljivosti, savjetodavna usluga, analiza.

Dopušteno je nuditi isključivo cjelokupan predmet nabave.

1. Mjesto izvršenja

Mjesto izvršenja nabave: lokacija Izvršitelja ili u dogovoru sa Naručiteljem.

1. Rok izvršenja

Rok izvršenja: od dana potpisa ugovora do 31. prosinca 2021.godine.

1. Osnove za isključenje gospodarskog subjekta
	1. Naručitelj će isključiti gospodarskog subjekta iz postupka jednostavne nabave:

1. Ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona („Narodne novine“, br. 110/1997, 27/1998, 50/2000, 129/2000, 51/2001, 111/2003, 190/2003, 105/2004, 84/2005, 71/2006,110/2007, 152/2008, 57/2011, 77/2011 i 143/2012) (u daljnjem tekstu: Kazneni zakon)

– članka 333. (udruživanje za počinjenje kaznenih djela) iz Kaznenog zakona

b) korupciju, na temelju

– članka 252. (primanje mita u gospodarskom poslovanju), članka 253. (davanje mita

u gospodarskom poslovanju), članka 254. (zlouporaba u postupku javne nabave),

članka 291. (zlouporaba položaja i ovlasti), članka 292. (nezakonito pogodovanje),

članka 293. (primanje mita), članka 294. (davanje mita), članka 295. (trgovanje

utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje

mita

u gospodarskom poslovanju), članka 337. (zlouporaba položaja i ovlasti), članka 338.

(zlouporaba obavljanja dužnosti državne vlasti), članka 343. (protuzakonito

posredovanje), članka 347. (primanje mita) i članka 348. (davanje mita) iz Kaznenog

zakona

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka

256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka

286. (utaja poreza i drugih davanja) iz Kaznenog zakona

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100.

(novačenje za terorizam), članka 101. (obuka za terorizam) i članka 102. (terorističko

udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b

(novačenje i obuka za terorizam) iz Kaznenog zakona

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona ili

2. Ako je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

* + 1. Za potrebe utvrđivanja navedenih okolnosti i dokazivanja da ne postoje

 osnove za isključenje iz točke 10.1., ponuditelj je obvezan dostaviti:

 izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin.

 Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz točke 10.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. *(Ponuditelj može dostaviti potpisanu i ovjerenu kod javnog bilježnika Izjavu o nekažnjavanju iz PRILOGA VI ove dokumentacije).*

* + 1. Dokumenti iz točke 10.1.1. ne smiju biti stariji više od šest mjeseci od dana slanja ovog poziva za dostavu ponude.
	1. Naručitelj će isključiti gospodarskog subjekta iz postupka jednostavne nabave ako

utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj**.**

Iznimno, naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* + 1. Za potrebe utvrđivanja navedenih okolnosti i dokazivanja da ne postoje

 osnove za isključenje iz točke 10.2., ponuditelj je obvezan dostaviti:

potvrdu porezne uprave ili drugog nadležnog tijela u državi poslovnog nastana gospodarskog subjekta ne stariju od dana slanja ovog poziva za dostavu ponuda. *(Ponuditelj može dostaviti presliku potvrde porezne uprave).*

Ako se u državi poslovnog nastana gospodarskog subjekta, odnosno državi čiji je osoba

državljanin ne izdaju navedeni dokumenti ili ako ne obuhvaćaju sve okolnosti iz točke 10.2.,

oni mogu biti zamijenjeni izjavom pod prisegom ili, ako izjava pod prisegom prema pravu

dotične države ne postoji, izjavom davatelja s ovjerenim potpisom kod nadležne sudske ili

upravne vlasti, javnog bilježnika ili strukovnog ili trgovinskog tijela u državi poslovnog

nastana gospodarskog subjekta, odnosno državi čiji je osoba državljanin.

**10.2.2.** Dokument iz točke 10.2.1. ne smije biti stariji od dana slanja ovog poziva za dostavu ponude.

**10.2.3**.Osnove za isključenje iz točke 10.1. i 10.2. primjenjuju se i na podugovaratelje te su isti dužni na isti način dokazati da ne postoje osnove za isključenje iz točke 10.1. i 10.2. ove dokumentacije o nabavi.

Ukoliko naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjerenom roku, ne kraćem od pet dana.

 11. Uvjeti sposobnosti

* 1. Sposobnost za obavljanje profesionalne djelatnosti

 U svrhu dokazivanja sposobnosti za obavljanje profesionalne djelatnosti, ponuditelj je

obvezan dostaviti:

* + 1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. (Ponuditelj može dostaviti presliku izvoda).
		2. Dokument iz točke 11.1.1. ne smije biti stariji od dana slanja ovog poziva za dostavu ponude
		3. Navedeni dokaz je potrebno dostaviti i za podugovaratelje ako postoje.
	1. **Tehnička i stručna sposobnost**

Ponuditelj mora dostavitili **popis** izvršenih usluga pruženih u godini u kojoj je započeo postupk javne nabave i tjekom pet (5) godina koje prethode toj godini.

Popis mora sadržavati datum, vrijednost i naziv druge ugovorne strane.

Minimalna razina sposobnosti: iz popisa usluga mora biti vidljivo da je ponuditelj obavljao poslove koji su vezani uz ovaj predmet nabave, odnosno da ima iskustvo u provedbi usluge vrednovanja Europskih strukturiranih i investicijskih fondova. Traži se dokaz o izvršenju najmanje jedne usluge čiji je iznos najmanje u visini procijenjene vrijednosti ove nabave.

**12.2.2.** Ponuditelj je dužan, kao dokaz strukovne sposobnosti potrebne za izvršavanje predmetnih usluga priložiti **popis** da raspolaže stručnjacima potrebnim za provedbu i izvršenje ugovora.

Sukladno dostavljenom popisu gospodarski subjekt mora dokazati raspolaganje najmanje jednom stručnom osobom, navedenoj u priloženom popisu koja će biti ključni stručnjak za izvršavanje usluge - voditelj projekta, a koja posjeduje strukovnu sposobnost, stručno zvanje i iskustvo na poslovima u provedbi usluge vrednovanja Europskih strukturiranih i investicijskih fondova,te obrazovnu kvalifikaciju, kako sljedi;

**Ključni stručnjak - voditelj projekta (1 stručnjak):**

* Završen sveučilišni studij, odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij (minimalno 300 ECTS bodova) ili specijalistički diplomski stručni studij (najmanje 4 godine)
* minimalno tri (3) godine iskustva na poslovima u provedbi usluge vrednovanja Europskih strukturiranih i investicijskih fondova u području poslovanja i/ili upravljanja

U svrhu dokazivanja gospodarski subjekt je dužan dostaviti životopis za ključnog stručnjaka – voditelja projekta iz kojeg je vidljivo gore traženo iskustvo i kvalifikacije. Uz životopis potrebno je priložiti i dokumente kojima se potvrđuje obrazovna kvalifikacija ključnog stručnjaka odnosno presliku diplome (priznavati će se i drugi dokumenti kojima ponuditelj može dokazati da stručnjak ima traženi stupanj obrazovanja kao npr. certifikat, uvjerenje ili drugi jednakovrijedni dokument kojim se nedvojbeno dokazuje da stručnjak posjeduje traženi stupanj obrazovanja).

**12.2.3.** Stručnjaci koji su predloženi u popisu traženom iz točke 12.2.2. moraju biti stručnjaci koji će uistinu izvršavati uslugu prema ugovoru.

Zamjena stručnjaka je moguća jedino uz pisano odobrenje Naručitelja uz uvjet da ključni stručnjak – voditelj projekta zadovoljav sve uvjete iz ove dokumentacije o nabavi i da se za isto dostave dokazi.

1. Oslanjanje na sposobnost drugih subjekata

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje te uvjet profesionalne sposobnosti.

Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki dokumentacije o nabavi.

1. Sadržaj i način izrade ponude

Ponuda je izjava volje ponuditelja u pisanom obliku da će isporučiti robu u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz ove dokumentacije o nabavi i svih njenih priloga, te ne smije mijenjati ni nadopunjavati tekst dokumentacije.

Ponuda mora sadržavati najmanje:

* + 1. Dokumente navedene u točki 10.1. i 10.2. ovog poziva za dostavu ponuda kojima ponuditelj dokazuje da ne postoje osnove za isključenje
		2. Dokumente navedene u točki 11.1. i 11.2. ovog poziva za dostavu ponuda (uvjeti sposobnosti)
		3. Ispunjen, potpisan i ovjeren obrazac Ponudbenog lista (Prilog I)
		4. Ispunjen i potpisan Troškovnik (Prilog II)
		5. Ispunjen i potpisan Popis projekata/ugovora ključnog stručnjaka (PRILOG V) - za dokazivanje dodatnog kriterija
1. Način određivanja cijene ponude

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Ponudbenog lista (Prilog I). U cijenu ponude bez PDV-a moraju biti uračunati svi troškovi i popusti kako je detaljno opisano u Troškovniku (Prilog II). Ponuđena cijena je nepromjenjiva za cijelo vrijeme važenja ugovora. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obaveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji o nabavi iz ovog poziva za dostavu ponuda.

1. Valuta ponude

Ponuditelj izražava cijenu ponude u kunama. Mogućnost izmjene cijene zbog promjene tečaja strane valute u odnosu na hrvatsku kunu (valutna klauzula) je isključena.

1. Kriterij za odabir ponude

Kriterij na kojem će naručitelj temeljiti odabir ponude je ekonomski najpovoljnija ponuda, sukladno kriteriju odabira i načinu izračuna ocjene ponuda (Prilog IV).

1. Jezik i pismo ponude

Ponuda sa svim traženim prilozima podnosi se na hrvatskom jeziku i latiničnom pismu.

1. Rok valjanosti ponude

**Rok valjanosti ponude je 60 dana od dana dostave ponude.** Naručitelj će odbiti ponudu čija je opcija kraća od zahtijevane.

Ako istekne rok valjanosti ponude, naručitelj će u pisanom obliku tražiti od ponuditelja produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

1. Tajnost podataka

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

1. Rok, način i uvjeti plaćanja

Naručitelj će predmet nabave platiti na kraju obavljenog posla, na temelju ispostavljenog računa za izvršenu predmetnu uslugu u roku 30 dana od dana izdavanja računa.

Na temelju Zakona o elektroničkom izdavanju računa u javnoj nabavi (NN 94/2018) Isporučitelj dostavlja e-Račun za izvršen predmet nabave, a isti je Naručitelj dužan zaprimiti i platiti sukladno navedenom Zakonu.

Način plaćanja: doznakom na žiro račun ponuditelja.

Predujam isključen, kao i traženje instrumenata osiguranja plaćanja.

Sredstva za financiranje predmeta nabave osigurana su u proračunu Naručitelja za 2021.godinu na poziciji naručitelja: A828057 Operativni program ribarstva, konto 3237 Intelektualne i osobne usluge, izvor 564 (75%) i izvor 12 (25%).

1. Vrsta, sredstvo i uvjeti jamstva
2. **Jamstvo za ozbiljnost ponude predaje se u obliku bjanko zadužnice na iznos 5.000,00 kuna, a aktivira se u slučaju:**
* odustajanja ponuditelja od svoje ponude u roku njezine valjanosti,
* neprihvaćanja ispravka računske greške,
* odbijanja prihvaćanja narudžbenice,
* nedostavljanja jamstva za uredno ispunjenje ugovornih obveza.

**Trajanje jamstva za ozbiljnost ponude ne smije biti kraće od roka valjanosti ponude.**

U slučaju isteka roka valjanosti ponude, naručitelj će tražiti od ponuditelja, da sukladno produženju valjanosti ponude, produži rok valjanosti bjanko zadužnice. U tu svrhu ponuditelju se daje primjereni rok.

**Izvornik jamstva za ozbiljnost ponude dostavlja se u izvorniku (u papirnatom obliku) na adresu Naručitelja u roku za dostavu ponuda iz točke 22. ove dokumentacije o nabavi.**

Iznimno od prethodno propisanog jamstva za ozbiljnost ponude u obliku bjanko zadužnice, ponuditelj može naručitelju Ministarstvu poljoprivrede uplatiti novčani polog u navedenom iznosu u kunama na IBAN: HR1210010051863000160, model: HR64 9725-1079-datum uplate, s naznakom: jamstvo za ozbiljnost ponude – evidencijski broj nabave: 240/2021/JN.

Ako ponuditelj uplati **novčani polog** kao jamstvo za ozbiljnost ponude, dužan je u sklopu svoje elektroničke ponude dostaviti skenirani dokaz o plaćanju na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Naručitelj će vratiti ponuditeljima jamstvo za ozbiljnost ponude u roku od dvadeset dana od dana sklapanja ugovora, odnosno dostave jamstva za uredno izvršenje ugovornih obveza, a presliku jamstva obvezno pohraniti.

1. **Jamstvo za uredno ispunjenje ugovornih obveza za slučaj povrede ugovornih obveza**

Ponuditelj je u obvezi dostaviti jamstvo za uredno izvršenje ugovornih obveza u obliku bjanko zadužnice.

Jamstvo mora biti u visini od 10% (deset posto) u apsolutnom iznosu bez PDV-a od ugovorenog iznosa.

Odabrani će ponuditelj naručitelju predati jamstvo za uredno izvršenje, a najkasnije u roku od 20 (dvadeset) dana od datuma sklapanja ugovora.

1. Način, datum, vrijeme i mjesto dostave ponuda i jamstva za ozbiljnost ponude
2. Ponuda sa svim traženim dokumentima se dostavlja skenirana elektroničkom poštom na adresu javna.nabava@mps.hr i adrijan.humaan@mps.hr.

Rok za dostavu ponuda je najkasnije do  **01.04.2021 do 13:00 h.**

1. Zatvorenu omotnicu s jamstvom za ozbiljnost ponude, ponuditelj predaje neposredno ili preporučenom poštanskom pošiljkom na adresu Naručitelja – Ministarstvo poljoprivrede, Ulica grada Vukovara 78, 10000 Zagreb, na kojoj mora biti naznačeno:

- na prednjoj strani omotnice:

**REPUBLIKA HRVATSKA**

**MINISTARSTVO POLJOPRIVREDE**

**Ulica grada Vukovara 78, 10000 Zagreb**

|  |
| --- |
| **Usluga vrednovanja OPPIR na razini Prioriteta Unije 4** |

**Evidencijski broj nabave 240/2021/JN**

**„Dio ponude koji se dostavlja odvojeno“**

**››NE OTVARAJ‹‹**

- na poleđini ili u gornjem lijevom kutu omotnice:

**Naziv i adresa ponuditelja / zajednice ponuditelja/članova zajednice ponuditelja**

Jamstvo za ozbiljnost ponude mora biti dostavljeno najkasnije do roka dostave ponude kako je to definirano u točci 22. a)

1. Otvaranje ponuda

Naručitelj neće javno otvarati ponude obzirom da se radi o postupku jednostavne nabave.

1. Odabir ponuditelja

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda te se ista predlaže ovlaštenoj osobi naručitelja za sklapanje narudžbenice. Za odabir je dovoljna jedna prihvatljiva ponuda.

U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.